Ausztria, SzG3: október 2012
Kapfenstein, Schloß Kapfenstein, SzG3
Még egy magánkastély! Nem véletlenül hívják Stájerország ezen régióját vulkánvidéknek, a megfelelő stratégiai pontokon pedig szinte mindenhol várat építettek, ami rendszerint valamilyen vulkáni kúp volt. A vulkánvidék kifejezés persze arra vonatkozik, hogy a terület alapvetően a vulkáni tevékenység hatására alakult ki, jellegzetes vulkáni alakzatokkal (erre az egyik legszebb példa Riegersburg vára, ahol jól látszik a vulkáni bazaltkúp). A vulkáni talaj pedig igen kedvező a szőlő termesztésre, a környék igen nevezetes a bortermeléséről is.
a Winkler-Hermaden pincészet
A Pincészet után balra fordulva a templomhoz, jobbra fordulva a várhoz jutunk.
Schloß Kapfenstein télen
Időközben sikerült kora nyáron is eljutni ide, teljesen mások voltak az időjárási viszonyok, valamint a kastélyba is be tudtam menni és ott is körülnéztem. Néhány nyári kép:
Schloß Kapfenstein nyáron
Bejegyezte: Gábor Szalay dátum: 10:23 Nincsenek megjegyzések:
Címkék: ausztria, kapfenstein, kastély, templom, vár
Sankt Anna am Aigen, SzG3
Az, hogy az osztrákok valamit nagyon jó csinálnak az eddig sem volt titok. Ez a hely alig néhány km-re van Szlovéniától és kb. 15 km-re Magyarországtól és mégis egy teljesen más világ, de szó szerint. Ausztria egyik legkeletibb része és mégis látszik a nagy gazdagság, viszont az is, hogy mindent megtesznek ezért, meg is kell dolgozni érte. Konkrétan ez a település a Sankt Anna-i borvidék középpontja. Még ha le is esett az első téli hó, az azért látszott, hogy szőlő szőlő hátán (megspékelve némi gyümölcsössel, meg erdővel), gondosan karbantartva. Maga a község igen érdekes elhelyezkedésű, az é-i oldal felől indul egy gerinc teljesen vízszintesen (miközben a terep egyre jobban lejt), erre települtek a házak és ahogy halad a gerinc a templom felé, egyre magasabban vannak a házak, a két lefelé nyújtózkodó oldalon pedig szőlők. A gerincen húzódó házak közül sok vinotéka is egyben, innen indul egy borösvény is (kb. 14 km hosszú), még a villanylámpák egy része is két vízszintesen elhelyezett borosüveg (bár lehet, hogy csak iránymutatók, a hótól nem igen lehetett látni). Van még egy kicsi Skywalk is, a domb méretéhez igazodóan (most tele volt havazva). Maga a templom a gerinc végén van, a legmagasabb ponton, az út felől igen impozáns látványt nyújt. Szebb időben nagyon szép látványt nyújthat a hely, gyönyörű kilátással a szőlős tájra.
Időközben eljutottam ide szép időben is, lásd az iker képeket!
Sankt Anna am Aigen, a mini Skywalk
Sankt Anna am Aigen, kilátás a Skywalk-ról
Sankt Anna am Aigen, a Városháza
Sankt Anna am Aigen, a plébánia templom
Sankt Anna am Aigen, a borosüveges lámpa
Sankt Anna am Aigen a főútról
Bejegyezte: Gábor Szalay dátum: 4:00 Nincsenek megjegyzések:
Címkék: aigen, ausztria, bor, borvidék, st.anna, szőlő
Halbenrain, Schloß Halbenrain-St.Martin, SzG3
Ez most egy olyan kastély, amiről az interneten semmit nem tudtam kideríteni (mármint a történelméről), nem tudni, hogy ki(k) volt(ak) a tulajdonos(ok), stb. Viszonylag könnyen megközelíthető, mivel a főút mellett található, jelenleg mezőgazdasági szakiskola működik benne. mellette egy szép templom található, de ebből is több ezer van a sógoroknál. Nem túl vonzó turisztikai célpont. Viszont a St. Martin hálózat tagja, erről többet ITT.
Bejegyezte: Gábor Szalay dátum: 3:43 Nincsenek megjegyzések:
Címkék: ausztria, halbenrain, kastély, st.martin, templom
Poppendorrf, Schloß Poppendorf (Schloß Knienagel), SzG3
Egy újabb magántulajdonú kastély! Szintén Stájerországban található. Ez a kastély is nagy múltra tekinthető vissza, már a XIII. században említették. A kastély névadója Leutold Poppendorf. A Poppendorf család hamar kihalt, igen sok tulajdonos váltogatta egymást, miközben egy kisebb "házból" fokozatosan kiépítették a kastélyt. 1605-ben súlyosan megsérült egy magyar betöréskor. A sok tulajdonosváltás végül odáig vezetett, hogy a kastély kezdett teljesen leromlani, ezért 1926-ban felújították. Végül a birtokot felosztották, a kastélyt eladták. Ma egy étterem működik benne, néha itt tartottak itt festővizsgákat a gráci minoriták. Mint írtam, ez is magántulajdon.
(Megjegyzés: a már említett régi osztrák autós atlaszomban Schloß Knienagel néven szerepel, ezzel kapcsolatban semmit nem találtam az interneten).
Schloß Poppendorf (Schloß Knienagel)
Bejegyezte: Gábor Szalay dátum: 3:33 Nincsenek megjegyzések:
Címkék: ausztria, kastély, knienagel, poppendorf
Leitersdorf im Raabtal, Schloß Hainfeld, SzG3
A kastéllyal kapcsolatban van némi értetlenségem, mivel megtekintve egy abszolút romos, zárt kastélynak látszik, semmi tájékoztatással, viszont az interneten keringenek olyan fotók, videók, amelyek valamilyen szinten berendezett szobákat, könyvtárat, egészen jó állapotú templomot lehet látni, de mint mondom, ennek semmi híre-hamva.
Azt lehetett megtudni az interneten, hogy Stájerország legnagyobb vízi vára. Legkorábbi említésekor itt egy katonai jellegű épület állt (1272). Később az itt épült kastélyt reneszánsz, majd barokk stílusban építették át. 1835-ben egy híres orientalista, Joseph Freiherr von Hammer lett a kastély tulajdonosa, aki kiterjedt levelezésben állt Európa legfontosabb levéltáraival. 10 kötetben megírta a Török Birodalom történetét. Talán e miatt is került az egyik kapu fölé török írásos címer. Ami korábban nem történt meg a kastéllyal, az 1945-ben igen. Elfoglalták, mégpedig a szovjet csapatok, akik katonai tábornak használták, 5000 kötetes könyvtárának anyagát és a bútorok nagy részét eltüzelték, vagy fosztogatás miatt tűntek el. A vár archívuma viszont túlélte ezt a korszakot. Állítólag 1965 és 1969 között nagyobb felújítási munkák voltak, de ennek kívülről semmi nyoma. Az internetes bejegyzések alapján várható a kastély nagyobb felújítása. a vizes árkokat kiszárították és kijavították, majd vízzel ismételten feltöltötték. Legközelebb a tetőszerkezete akarják felújítani, hogy a további romlásokat elkerüljék. Ezzel nagy fába vágták a fejszéjüket, mert a kastély tényleg igen nagy.
A kastély mellet egy nagy horgásztó van (nálunk láttam ennél szebben kiépítetteket is, hogy valami jót is írjak rólunk)
Bejegyezte: Gábor Szalay dátum: 3:15 Nincsenek megjegyzések:
Címkék: ausztria, hainfeld, kastély, leitersdorf, vár
Poppendorrf, Schloß Poppendorf (Schloß Knienagel),...
Kornberg, Schloß Kornberg (Bardeau kastély), SzG3
Pertlstein, Schloß Bertholdstein, SzG3
Steinwandklamm, SzG3
Weißenkirchen in der Wachau, SzG3
Wienerbruck, Ötschergräben, SzG3
Schönbühel an der Donau, a kastély, SzG3
Schneebergbahn, SzG3
Riegersburg - fellegvár, SzG3
Mogersdorf (Nagyfalva), a Schlößlberg-i emlékhely,...
Bildein, vasfüggöny emlékhely, SzG3
Moschendorf, Borskanzen és múzeum, SzG3
Neuhaus am Klausental, Neuhaus vár vagy Dobra kast...
Mühlgräben, Schloß Tabor, SzG3
Fürstenfeld by Night, SzG3
Losenheim - Schneeberg, SzG3